राष्ट्रवादी संगठन का उदेश्य राष्ट्रहित, शिक्षक हित तथा विद्यार्थी हित में चिन्तन कर सरकार एवं विभाग को रचनात्मक सुझाव देना है। संगठन पूर्ण लोकतांत्रिक पद्धति से कार्यरत रहते हुए अपने लक्ष्य की ओर अग्रसर है। विधान के अनुसार उपशाखा, जिला शाखा एवं प्रदेश कार्यकारिणी के संगठनात्मक निर्वाचन, पूर्ण जनतांत्रिक व्यवस्थानुसार समयबद्ध कार्यक्रम द्वारा प्रतिवर्ष सम्पन्न कराये जाते हैं। संगठन की जानकारी शिक्षक संदेश प्रकाशन ट्रस्ट द्वारा प्रकाशित संगठन के मुख-पत्र पाक्षिक ‘शिक्षकसंदेश’ द्वारा दी जाती है। संगठन के सदस्यों के उपयोग हेतु राजस्थान शिक्षक कल्याण न्यास का जयपुर में विशाल भवन है जिसमें समुचित साधनयुक्त संगठन का प्रान्तीय कार्यालय संचालित होता है।